Ársskýrsla 2014 | Framtíðarsýn og gildi | Við erum TM | Ársskýrsla TM 2014
Hlutverk TM er að þjóna einstaklingum, fyrirtækjum og stofnunum með því að aðstoða þau við að vera rétt tryggð og koma lífi þeirra og starfsemi fljótt á réttan kjöl eftir áföll.
Gildi TM
Við setjum upp­lýsingar fram á manna­máli og erum með einfaldar samskipta- og þjónustuleiðir.
Við leitum sameiginlegra lausna og stöndum við gefin loforð.
Við segjum sannleikann jafnvel þó hann geti valdið erfiðleikum.
Við erum framsækin og lítum á breytingar sem tækifæri til sóknar.
Framkvæmdastjórn TM gerir stefnumótandi áætlun til fimm ára í senn og taka rekstraráætlanir hvers árs mið af henni. Fimm ára áætlun félagsins er endurskoðuð á tveggja ára fresti en uppfærslur eru gerðar eftir þörfum þess á milli. Framtíðarsýn félagsins var síðast endurskoðuð 2014 og er eftirfarandi:
TM er íslenskt vátryggingafélag sem skilar eigendum sínum góðum arði og er því áhugaverður fjárfestingakostur. TM er til fyrirmyndar í stjórnarháttum og er ábyrgur þátttakandi í samfélaginu. Hægur en öruggur vöxtur bæði hérlendis og erlendis styrkir arðsemi og áhættudreifingu félagsins. TM nýtir fullkomna upplýsingatækni, líkanasmíð og vel skilgreind ferli til að skapa samkeppnisforskot á markaði, hvort sem er í vátryggingar- eða fjárfestingastarfsemi.
Viðskiptavinir TM eru þeir ánægðustu á íslenskum vátryggingarmarkaði. Starfsfólk TM er vel í stakk búið til þess að koma lífi viðskiptavina fljótt á réttan kjöl eftir áföll og sér til þess með vandaðri ráðgjöf að viðskiptavinir félagsins séu ávallt rétt tryggðir.
Skilgreindir hafa verið 5 langtímamælikvarðar fyrir TM
Ávöxtun eigin fjár skal vera hærri en 15%
Samsett hlutfall skal vera lægra en 95%
Kostnaðarhlutfall skal vera lægra en 20%
Helgun starfsfólks skal vera meira en 4,2*
...og ánægðustu viðskiptavinir
tryggingafélaganna skulu vera hjá